  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева Кез ёрос эмъяськонние «Здравоохранение» йӧскалык ӵектослэн программаез улсын выль флюорограф вуиз. Та дыре сое интыяло но ужаны дасяло. Со сярысь Удмуртиысь тӧролэн но кивалтэтлэн пресс-службазы ивортӥз. « Эмъяськонниысьтымы эмчиос 19 сюрс пала адямиез чаклало, араз 12,5 сюрслэсь трос флюорографи эскеронъёс лэсьтӥськом. Со трос, вуж флюорографмылэн ужан вакытэз ортчиз ни. Ми выль тӥрлыкез туж возьмамы. Йӧскалык ӵектослы луыса дыраз но ӟеч эскеронъёс ортчытыны быгатом » Наталья Осотова, Кез ёрос эмъюртлэн валтӥсь эмчиез Выль флюорографез пуктыны висъетэз тупатъяны элькун коньдэтысь 3 миллион манетлэсь трос коньдон висъязы. Вуоно арын Кезысь эмъюртэ маммограф, рентген-аппарат но УЗИ лэсьтон аппарат вуозы. 2022-тӥ арын нырысетӥ юрттэт сётӥсь эмъюртъёсты выльдон программая Удмуртиысь тямыс ёрос эмъюртъёсы выль тӥрлык вуиз ни. Туала рентген-аппаратъёс Дэбес ёрос эмъюрт но Воткаысь 1 номеро кар эмъюрт басьтӥзы, маммографъёс – Алнаш, Сьӧлта, Дэбес, Сюмси ёрос эмъюртъёс, флюорографъёс – Воткаысь, Глазкарысь, Сарапулысь эмъюртъёс. Ар пумозь Сюмси ёрос эмъяськонниын рентген-аппарт ужаны кутскоз. Тегъёс: йӧскалыкӵектосъёс тӥрлык эмъяськонниос Кез Удмуртия Тазалык  